CELEX: 32006R0022
Language: sk
Date: 2006-01-09
Title: Nariadenie Komisie (ES) č. 22/2006 z  9. januára 2006 , ktorým sa vyhlasuje stála verejná súťaž na ďalší predaj cukru v držbe intervenčných agentúr Belgicka, Českej republiky, Španielska, Francúzska, Írska, Talianska, Maďarska, Poľska, Slovenska a Švédska na trhu Spoločenstva

10.1.2006   
            
            
               SK
            
            
               Úradný vestník Európskej únie
            
            
               L 5/3
            
         
      NARIADENIE KOMISIE (ES) č. 22/2006
   z 9. januára 2006,
   ktorým sa vyhlasuje stála verejná súťaž na ďalší predaj cukru v držbe intervenčných agentúr Belgicka, Českej republiky, Španielska, Francúzska, Írska, Talianska, Maďarska, Poľska, Slovenska a Švédska na trhu Spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (1), a najmä na jeho článok 9 ods. 3,
   keďže:
   
               (1)
            
            
               Belgicko, Česká republika, Španielsko, Francúzsko, Írsko, Taliansko, Maďarsko, Poľsko, Slovensko a Švédsko majú intervenčné zásoby cukru. S cieľom reagovať na potreby trhu je vhodné sprístupniť tieto zásoby na vnútornom trhu.
            
         
               (2)
            
            
               Nariadenie Komisie (ES) č. 1262/2001 z 27. júna 2001 ustanovujúce podrobné pravidlá uplatňovania nariadenia (ES) č. 1260/2001 vzťahujúceho sa na nákup a predaj cukru intervenčnými agentúrami (2) by malo platiť pre takýto predaj.
            
         
               (3)
            
            
               Článok 22 ods. 2 a 3 nariadenia (ES) č. 1262/2001 o uverejnení verejnej súťaže v sérii „C“Úradného vestníka Európskej únie minimálne 10 dní pred uplynutím lehoty na predloženie ponúk by sa však nemal uplatňovať, pretože členské štáty majú ťažkosti pri preklade do jazykov Spoločenstva, a tým sa zbytočne zdrží predaj ich intervenčného cukru. Okrem toho sa v článku 28 ods. 1 písm. a) uvedeného nariadenia ustanovuje záruka za ponuku vo výške 0,73 EUR na 100 kilogramov. Z dôvodu predaja intervenčného cukru na vnútornom trhu by záruka zložená účastníkom verejnej súťaže mala zodpovedať intervenčnej cene. V dôsledku toho by sa článok 28 ods. 1 písm. a) nemal uplatňovať.
            
         
               (4)
            
            
               S cieľom zohľadniť situáciu na trhu Spoločenstva by sa malo ustanoviť, že Komisia určí minimálnu predajnú cenu pre každú čiastkovú verejnú súťaž.
            
         
               (5)
            
            
               Intervenčné agentúry Belgicka, Českej republiky, Španielska, Francúzska, Írska, Talianska, Maďarska, Poľska, Slovenska a Švédska by mali verejnú súťaž oznamovať Komisii. Účastníci verejnej súťaže by mali zostať anonymní.
            
         
               (6)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre cukor,
            
         PRIJALA TOTO NARIADENIE:
   Článok 1
   Intervenčné agentúry Belgicka, Českej republiky, Španielska, Francúzska, Írska, Talianska, Maďarska, Poľska, Slovenska a Švédska ponúkajú na vnútornom trhu Spoločenstva prostredníctvom stálej verejnej súťaže na predaj cukor v celkovom množstve 1 009 124 ton, ktorý prijali na intervenciu a sprístupnili na predaj na vnútornom trhu. Príslušné členské štáty a zodpovedajúce množstvá sú ustanovené v prílohe I.
   Článok 2
   1.   Verejná súťaž a predaj ustanovené v článku 1 sa uskutočňujú v súlade s nariadením (ES) č. 1262/2001, pokiaľ nie je v tomto nariadení ustanovené inak.
   2.   Odchylne od článku 22 ods. 2 a 3 nariadenia (ES) č. 1262/2001 zostavuje každá príslušná intervenčná agentúra oznámenie o verejnej súťaži a uverejňuje ho minimálne osem dní pred začiatkom lehoty na predloženie ponúk.
   V oznámení sa uvádzajú najmä podmienky verejnej súťaže.
   Oznámenie ako aj všetky príslušné zmeny sa pred uverejnením zasielajú Komisii.
   Článok 3
   Minimálna ponuka pre každú čiastkovú verejnú súťaž predstavuje 250 ton.
   Článok 4
   1.   Lehota, počas ktorej sa môžu predkladať ponuky pre prvú čiastkovú verejnú súťaž, sa začína 26. januára 2006 a končí 1. februára 2006 o 15.00 bruselského času.
   Lehoty, počas ktorých sa môžu predkladať ponuky pre druhú a každú nasledujúcu čiastkovú verejnú súťaž, sa začínajú prvým pracovným dňom po skončení predchádzajúcej lehoty. Končia sa o 15.00 bruselského času:
   
               —
            
            
               15. februára 2006,
            
         
               —
            
            
               1., 15. a 29. marca 2006,
            
         
               —
            
            
               5. a 19. apríla 2006,
            
         
               —
            
            
               3., 17. a 31. mája 2006,
            
         
               —
            
            
               7., 14., 21. a 28. júna 2006.
            
         2.   Ponuky sa predkladajú intervenčným agentúram, ktoré majú v držbe cukor, tak ako je ustanovené v prílohe I.
   Článok 5
   Odchylne od článku 28 ods. 1 písm. a) nariadenia (ES) č. 1262/2001 skladá každý účastník verejnej súťaže záruku za ponuku vo výške 20 EUR na 100 kilogramov cukru.
   Článok 6
   Príslušné intervenčné agentúry oznamujú Komisii predložené ponuky do dvoch hodín od skončenia lehoty na predkladanie ustanovenej v článku 4 ods. 1.
   Totožnosť účastníkov verejnej súťaže sa nezverejňuje.
   Predložené ponuky sa oznamujú v elektronickej podobe podľa vzoru ustanoveného v prílohe II.
   Prípadné nepredloženie žiadnych ponúk oznámi členský štát Komisii v rovnakej lehote.
   Článok 7
   1.   Komisia určí pre príslušný členský štát minimálnu predajnú cenu alebo rozhodne o neprijatí ponúk v súlade s postupom uvedeným v článku 42 ods. 2 nariadenia (ES) č. 1260/2001.
   2.   Ak by ponuka za minimálnu cenu stanovenú podľa odseku 1 viedla k prekročeniu dostupného množstva pre príslušný členský štát, ponuka sa obmedzí na dostupné množstvo.
   Ak by pre členský štát ponuky pre všetkých účastníkov verejnej súťaže ponúkajúcich rovnakú cenu viedli k prekročeniu množstva pre daný členský štát, potom sa ponuka pre dostupné množstvo rozdelí takto:
   
               a)
            
            
               príslušným účastníkom verejnej súťaže úmerne k celkovým množstvám uvedeným v ich jednotlivých ponukách; alebo
            
         
               b)
            
            
               príslušným účastníkom verejnej súťaže s odvolaním sa na maximálnu tonáž určenú pre každého z nich; alebo
            
         
               c)
            
            
               losovaním.
            
         Článok 8
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 39/2004 (Ú. v. EÚ L 6, 10.1.2004, s. 16).
   
      (2)  Ú. v. ES L 178, 30.6.2001, s. 48. Nariadenie naposledy zmenené a doplnené nariadením Komisie (ES) č. 1498/2005 (Ú. v. EÚ L 240, 16.9.2005, s. 39).
   
      PRÍLOHA I
      Členské štáty, ktoré majú v držbe intervenčný cukor
      
                  Členský štát
               
               
                  Intervenčná agentúra
               
               
                  Množstvá v držbe intervenčnej agentúry a dostupné na predaj na vnútornom trhu
               
            
                  Belgicko
               
               
                  
                              Bureau d’intervention et de restitution belge
                           
                        
                              Rue de Trèves 82
                           
                        
                              B-1040 Bruxelles
                           
                        
                              Tel. (32) 2 287 24 11
                           
                        
                              Fax (32) 2 287 25 24
                           
                        
               
                  100 539
               
            
                  Česká republika
               
               
                  
                              Státní zemědělský intervenční fond
                           
                        
                              Oddělení pro cukr a škrob
                           
                        
                              Ve Smečkách 33
                           
                        
                              CZ-11000 Praha 1
                           
                        
                              Tel.: (420) 222 871 886
                           
                        
                              Fax: (420) 296 806 404
                           
                        
               
                  13 000
               
            
                  Španielsko
               
               
                  
                              Fondo Español de Garantía Agraria
                           
                        
                              C/Beneficencia, 8
                           
                        
                              E-28004 Madrid
                           
                        
                              Tel. (34) 91 347 64 66
                           
                        
                              Fax (34) 91 347 63 97
                           
                        
               
                  8 300
               
            
                  Francúzsko
               
               
                  
                              Fonds d’intervention et de régularisation du marché du sucre
                           
                        
                              Bureau de l’intervention
                           
                        
                              21, avenue Bosquet
                           
                        
                              F-75007 Paris
                           
                        
                              Tel. (33) 144 18 23 37
                           
                        
                              Fax (33) 144 18 20 08
                           
                        
               
                  20 000
               
            
                  Írsko
               
               
                  
                              Intervention Section
                           
                        
                              On Farm Investment
                           
                        
                              Subsidies & storage Division
                           
                        
                              Department of Agriculture & Food
                           
                        
                              Johnstown Castle Estate
                           
                        
                              Wexford
                           
                        
                              Tel. 00 353 53 63437
                           
                        
                              Fax 00 353 53 42841
                           
                        
               
                  12 000
               
            
                  Taliansko
               
               
                  
                              AGEA — Agenzia per le erogazioni in agricoltura
                           
                        
                              Ufficio ammassi pubblici e privati e alcool
                           
                        
                              Via Torino, 45
                           
                        
                              00185 Roma
                           
                        
                              Tel. (39) 06 49 499 558
                           
                        
                              Fax (39) 06 49 499 761
                           
                        
               
                  571 111
               
            
                  Maďarsko
               
               
                  
                              Mezőgazdasági és Vidékfejlesztési Hivatal (MVH)
                           
                        
                              (Agricultural and Rural Development Agency)
                           
                        
                              Soroksári út 22-24.
                           
                        
                              H-1095 Budapest
                           
                        
                              Tel. (36-1) 219 62 13
                           
                        
                              Fax (36-1) 219 89 05, (36-1) 219 62 59
                           
                        
               
                  110 500
               
            
                  Poľsko
               
               
                  
                              Agencja Rynku Rolnego
                           
                        
                              Biuro Cukru
                           
                        
                              Dział Dopłat i Interwencji
                           
                        
                              Nowy Świat 6/12
                           
                        
                              00-400 Warszawa
                           
                        
                              Tel. (48-22) 661 71 30
                           
                        
                              Fax (48-22) 661 72 77
                           
                        
               
                  94 636
               
            
                  Slovensko
               
               
                  
                              Pôdohospodárska platobná agentúra
                           
                        
                              Oddelenie cukru a ostatných komodít
                           
                        
                              Dobrovičova 12
                           
                        
                              SK-81526 Bratislava
                           
                        
                              Tel. (421-2) 58 24 32 55
                           
                        
                              Fax (421-2) 58 24 33 62
                           
                        
               
                  20 000
               
            
                  Švédsko
               
               
                  
                              Statens jordbruksverk
                           
                        
                              Vallgatan 8
                           
                        
                              S-55182 Jönköping
                           
                        
                              Tel. (46-36) 15 50 00
                           
                        
                              Fax (46-36) 19 05 46
                           
                        
               
                  59 038
               
            
   
      PRÍLOHA II
      Stála verejná súťaž na ďalší predaj cukru v držbe intervenčných agentúr
      
         Formulár (1)
         
      
      Vzor oznámenia Komisii podľa článku 6
      
         [Nariadenie (ES) č. 22/2006]
      
      
                  1
               
               
                  2
               
               
                  3
               
               
                  4
               
               
                  5
               
            
                  Členský štát, ktorý predáva intervenčný cukor
               
               
                  Poradové číslo účastníka verejnej súťaže
               
               
                  Číslo šarže
               
               
                  Množstvo
                  (t)
               
               
                  Ponuková cena
                  EUR/100 kg
               
            
                   
               
               
                  1
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
            
                   
               
               
                  atď.
               
               
                   
               
               
                   
               
               
                   
               
            
         (1)  Zaslať faxom na číslo: +32 2 292 10 34.